Campionato do mundo de hóckey sobre xeo 2022

O campionato do mundo de hóckey sobre xeo 2022 celebrouse en Finlandia entre os días 13 e 29 de maio de 2022. As cidades que acolleron o torneo foron Tampere e Helsinqui. Participaron os mesmos 16 equipos que na edición precedente ao non terse producido ascensos e descensos logo da cancelación das divisións inferiores en 2021, e coa excepción dos equipos de Belarús e Rusia, que foron expulsados do torneo a causa da invasión rusa de Ucraína en febreiro de 2022, que foron substituídos polos combinados de Austria e Francia. A selección de Canadá defendeu o título conquistado en 2021.

A seleccón de Finlandia proclamouse campioa do mundo por cuarta vez na historia logo de derrotar na prórroga (4-3) ao Canadá na final disputada no Nokia Arena de Tampere, co que conseguiu o seu primeiro título na casa e converteuse no primeiro equipo en facelo dende 2013, así como o segundo equipo logo de Suecia en gañar no mesmo ano o ouro olímpico e o mundial. Pola súa banda, a República Checa conseguiu a medalla de bronce logo de vencer aos Estados Unidos na final de consolación (8-4). Pola súa banda, as seleccións de Italia e o Reino Unido finalizaron na derradeira posición dos seus respectivos grupos e descenderon á Primeira División do Campionato do Mundo da IIHF.

O xogador máis valioso da competición foi o porteiro finlandés Juho Olkinuora, mentres que o máximo puntuador foi o checo Roman Červenka (17). Doutra banda, o xogador finlandés Valtteri Filppula converteuse no primeiro xogador do seu país en unirse ao Club do Triplo Ouro.

 Antecedentes 
miniatura|Tranvía publicitando o evento en Pyynikintori, Tampere.
A primeira vez que Finlandia acolleu o Campionato do Mundo foi en 1965. Se ben inicialmente o torneo se ía disputar en Helsinqui, as dificultades para ter finalizado o pavillón para a data de inicio da competición levaron a que esta se disputara en Tampere, considerada a capital do hóckey sobre xeo de Finlandia,

A última vez que se xogou un campionato do mundo de hóckey sobre xeo en categoría masculina en Finlandia foi en 2012 e 2013, cando o país organizou o torneo conxuntamente con Suecia, sendo sedes as capitais de ambos países. A última vez que Finlandia acolleu a competición en solitario foi en 2003, que foi tamén a última vez ata 2022 que se xogaron partidos en Tampere.

Considerouse a Belarús e Letonia como posibles sedes. Como ambos países foron seleccionados para acoller o campionato de 2021, a responsabilidade de organizar o torneo en 2022 foi concedida de xeito unánime a Finlandia, que tamén solicitara ser sede da edición de 2021.

 Elección da sede 
miniatura|O daquela denominado UROS Live Arena en construción no centro de Tampere en 2020.
En xuño de 2019 a Fedración Finlandesa de Hóckey sobre Xeo anunciou que a sede para o campionato do mundo de 2022 sería a cidade de Tampere, quedando pendente a elección dunha segunda sede. O escenario sería o novo estadio que neses momento estaba en construción na cidade, previsto para inaugurarse en decembro de 2021 como o estadio máis moderno de Europa.
miniatura|esquerda|Inicialmente o Hartwall Arena, situado en Pasila (Helsinqui) fora seleccionado como segunda sede do evento.
En outubro de 2019 anunciouse que o Hartwall Arena de Helsinqui sería a segunda sede da competición, na que se disputarían todos os partidos dun dos grupos da rolda preliminar e dous partidos de cuartos de final. O estadio da capital finlandesa xa acollera o evento anteriormente en catro ocasións.

Se ben inicialmente a competición ía disputarse no Nokia Arena de Tampere e o Hartwall Arena de Helsinqui, debido á invasión rusa de Ucraína esta última sede mudou ao pertencer á empresa Arena Events Oy, propiedade dos oligarcas rusos Gennadi Timtshenko e Roman Rotenberg dende 2013. Entre as distintas opcións que se valoraron para substituír o pavillón de Pasila estiveron o Espoo Metro Areena (Espoo), que fora a sede do Campionato do Mundo feminino de 2019, o Helsingin jäähalli (Helsinqui), que acollera a competición en catro ocasións anteriormente, e mesmo Hakametsä en Tampere, mais este último foi desbotado ao estar a ocupación hoteleira da cidade completa. Finalmente o estadio da capital, inaugurado en 1966 e cunha capacidade para 8 200 persoas (máis de mil por riba que o estadio de Espoo), foi o seleccionado, acollendo un campionato do mundo por primeira vez dende 1991.

Inicialmente decidiuse que a segunda fase do torneo e os partidos polas medallas disputaranse no novo Nokia Arena de Tampere, que ten unha capacidade lixeiramente superior á do Hartwall Arena de Helsinqui, a decisión mantívose logo de descartar o Hartwall Arena como sede do evento.

 Imaxe 
 Logotipo e cores 
miniatura|esquerda|Pancarta co slogan do campionato do mundo de hóckey sobre xeo 2022, "Making Miracles".
O logotipo e o slogan do campionato foron presentados en xaneiro de 2021. O slogan será ”Making miracles” (en galego "Facendo milagres"), mentres que o logotipo consiste en liñas de cores sobre un fondo azul escuro, creadas a partir dos movementos dos xogadores na final de 2019. As cores simbolizan a aurora boreal.

O presidente da república Sauli Niinistö exerceu como patrón do torneo.

 Mascota 
miniatura|Miracleo na Fan Zone de Tampere.
En novembro de 2021 presentouse a "Miracleo Lion", a mascota do evento, un león coas cores da aurora boreal que animará coas seareiras e seareiros nos estadios, as "Fan Zones" oficiais e diversos eventos antes e durante o campionato. En palabras o secretario xeral do comité de organización, Heikki Hietanen:

 Medallas 
O 21 de xaneiro de 2021 o comité organizador anunciou que deseño das medallas do campionato estivo aberto a todas as persoas que quixeran e sería escollido a través dun concurso. De acordo coas normas do concurso cada participante podería enviar un máximo de dous deseños e o premio contou cunha dotación de 3 000 euros. O 11 de xuño dese mesmo ano anunciouse o deseño gañador das medallas do campionato do mundo, obra de Pauli Maronen, que foi escollido entre uns 70 deseños enviados por persoas de Finlandia, Estonia, o Reino Unido, Nova Zelandia, Rusia, Belarús, Canadá, Eslovaquia, a República Checa, Indonesia e Italia. O deseño de Maronen, de forma octogonal en lugar da habitual forma redonda, amosa nun dos seus lados o Nokia Arena de Tampere, sede principal da competición, e na cara oposta un xogador.

 Preparativos 
 Venda de entradas 
Co obxectivo de que todas as persoas afeccionadas ao hóckey sobre xeo tiveran as mesmas posibilidades de adquirir entradas para os partidos máis populares, as primeiras entradas para o campionato do mundo de 2022 saíron á venda por sorteo cuxa inscrición iniciouse o 2 de setembro de 2021 e finalizou o día 26 dese mesmo mes.

Existiron diversas categorías de entradas, podendo adquirir localidades a partir dos 10 euros para nenas e nenos e 15 euros para adultos nos xogos disputados en Helsinqui. Do mesmo xeito, as familias de catro membros tiñan a posibilidade de asistir os días de dous partidos por 50 euros en Helsinqui e 94 en Tampere, mentres que os días nos que xogou a selección finlandesa puidéronse mercar abonos para o día por 65 euros.

Parte dos ingresos pola venda de entradas serán destinados a proxectos para o desenvolvemento do hóckey sobre xeo finlandés, como ocorreu noutras edicións celebradas no país nórdico na década de 2000.

 Transporte 
A celebración do campionato do mundo alterou o tráfico na cidade de Tampere, onde algunhas liñas de autobús urbano foron alteradas para que as persoas que asistiran ao evento puideran circular de xeito seguro nas inmediacións do Nokia Arena. Algunhas liñas urbanas de Tampere pasaron a ofrecer servizos especiais, mudando os seus códigos de liña, incluíndo "MM" logo do número de liña. As mudanzas tamén afectaron a algúns horarios das liñas

Para facilitar o desprazamento das seareiras e seareiros en transporte público, coas entradas para os partidos podían desprazarse de xeito gratuíto o día do partido correspondente a cada entrada na rede de transporte rexional en colaboración con NYSSE e VR dende as 6 da mañá do día do partido, ata as 4 da mañá do día seguinte mediante a lectura do código de barras da entrada.

 Patrocinadores 
O campionato do mundo contou con numerosas empresas patrocinadoras e socias. As asociacións foron funcionais, polo que cada empresa asociada tiña un papel dentro da organización do torneo. En febreiro de 2021 anunciouse a primeira listaxe de empresas colaboradoras, e no mesmo comunicado anunciouse que o patrocinador principal do evento sería Škoda Auto. A principios de 2022 a organización do campionato anunciou que o Ministerio de Educación e Cultura de Finlandia apoiora, e anunciou tamén a incorporación de novas firmas patrocinadoras á organización do campionato. Finalmente o 6 de abril de 2022 a organización anunciou, logo da incorporación de HMD Global (Nokia) e Puustelli, que a lista de empresas asociadas do comité organizador estaba completa.

Patrocinador principal  Patrocinadores oficiais  Socios oficiaisŠkoda AutoEngelbert Strauss
Kotkamills
Liqui Moly
Nike
Patron

Raiffeisen Bank
Crypto.com
AJ produkterEezy
Grano
Hartwall
HMD Global (Nokia)
Mall of Tripla
Moovy

Niemi Palvelut
Nocco
Puustelli
Ramirent
Scandic Hotels
VR Group

 Sedes 

20px Tampere20px Helsinqui Nokia Arena Helsingin jäähalli   Capacidade: 13 455 Capacidade: 8 200 180px 180px

 Equipos 

miniatura|Bandeiras dos países participantes no Nokia Arena, Tampere.
Todos os equipos participantes na edición de 2021 clasificáronse de xeito automático para o campionato de 2022, xa que os ascensos dende as divisións inferiores da tempada 2021 canceláronse. Con todo, debido á invasión rusa de Ucraína, as seleccións de Belarús (14) e Rusia (3) foron excluídas do campionato, pasando a ocupar o seu lugar as seleccións de Austria e Francia. En legra grosa o equipo anfitrión e entre paréntese a clasificación que cada selección ocupaba na clasificación da IIHF antes do inicio do campionato:

Grupo A
  Canadá (1)
  Alemaña (5)
  Suíza (8)
  Eslovaquia (9)
  Dinamarca (12)
  Kazakhstán (13)
  Francia (15)
  Italia (17)Grupo B
  Finlandia (2)
  Estados Unidos (4)
  República Checa (6)
  Suecia (7)
  Letonia (10)
  Noruega (11)
  Reino Unido (16)
  Austria (18)

Os equipos deberon presentar os nomes dos xogadores na primeira reunión da dirección do campionato. Cada equipo tivo que inscribir a un máximo de 22 patinadores e tres porteiros, e como mínimo a 15 patinadores e dous porteiros. Esta última cifra é a que os participantes deberon presentar na primeira reunión do directorio, e deberon estar presentes na mesma. O resto de xogadores ata chegar aos 22+3 debían ser presentados para o control de xogadores dúas horas antes do inicio de calquera partido, e puideron ser enganados ao longo de todo o torneo ata completar a listaxe.

Dos xogadores convocados podían inscribirse na acta oficial do partido un total de 20 patinadores e dous porteiros, co porteiro de emerxencia esperando por se algún dos inscritos non puidera xogar.

 Xuíces 
O 12 de maio de 2022 anunciouse a lista de 16 árbitros e xuíces de liña para o campionato:

 Formato de competición 
 Fases do campionato 
Os 16 equipos dividíronse en dous grupos de oito equipos cada un para a rolda preliminar, na que xogaron unha liguiña de todos contra todos na que os catro mellores equipos se clasificaron para a fase final, mentres que os clasificados nos postos quinto a sétimo finalizaron a súa participación no campionato e clasificáronse para o campionato do ano seguinte, e os equipos que finalizaron na oitava posición descenderon á Primeira División na seguinte tempada.

Nos cuartos de final, o mellor equipo de cada grupo xoga contra o cuarto clasificado do grupo contrario, mentres que os segundos clasificados xogan contra o terceiro (1A-4B, 2A-3B, 1B-4A, 2B-3A), determinándose as sedes e os horarios ao finalizar a rolda preliminar. Os gañadores destes emparellamentos xogan as semifinais, nas que o equipo mellor clasificado xogou contra o peor clasificado, mentres que o segundo o fixo contra o terceiro segundo o seguinte criterio:

Clasificación na rolda preliminar.
Puntos na rolda preliminar.
Diferenza de goles na rolda preliminar.
Goles anotados na rolda preliminar.
Clasificación mundial da IIHF.

Os gañadores das semifinais xogan o partido polo campionato, mentres que os perdedores xogan o partido pola medalla de bronce.

 Sistema de puntuación 
En todos os partidos os puntos foron repartidos do seguinte xeito:

3 puntos pola vitoria no tempo regulamentario.
2 puntos pola vitoria na prórroga ou logo da quenda de penaltis.
1 punto pola derrota na prórroga ou logo da quenda de penaltis.
0 puntos pola derrota no tempo regulamentario.

 Competición 
 Rolda preliminar 
Os grupos da rolda preliminar publicáronse o 6 de xuño de 2021. O 18 de agosto dese mesmo ano anunciouse o calendario de competición.

 Grupo A 

 Grupo B 
miniatura|Faceoff durante o partido entre Noruega e Austria no Nokia Arena.

 Fase final 

 Cuartos de final 

 Semifinais 

 Partido polo bronce 

 Final 

 Clasificación final 
A final e o partido polo bronce determinaron a clasificación dos catro mellores equipos, mentres que os restantes clasificáronse en función da súa clasificación nos grupos durante a fase preliminar, de acordo cos seguintes criterios:

 Posición no grupo.
 Número de puntos.
 Diferenza de goles.
 Goles anotados.
 Clasificación previa

A clasificación ao finalizar o torneo foi a seguinte:

Pos.GrupoEquipoXWDGFGCDGPts.Resultado final 1  B   Finlandia  10   8  1  1  0  37  13  +24  27  Campión 2  A   Canadá  10  6   1  1  2  47  26  +21  21  Segundo 3  B   República Checa  10  6  0  1  3  32  24  +8  19  Terceiro 4  B   Estados Unidos  10  4  2  0  4  28  24  +4  16  Cuarto 5  A   Suíza  8  6  1  0  1  34  18  +16  20Eliminado nos cuartos de final 6  B   Suecia  8  5  1  2  0  30  14  +16  19 7  A   Alemaña  8  5  0  1  2  27  24  +3  16 8  A   Eslovaquia  8  4  0  0  4  25  23  +2  12 9  A   Dinamarca  7  4  0  0  3  18  18  0  12 Eliminados na fase de grupos 10  B   Letonia  7  2  1  0  4  14  20  -6  8  11  B   Austria  7  1  1  2  3  16  22  -6  7  12  A   Francia  7  1  1  0  5  11  24  -13  5 13  B   Noruega  7  1  1  0  5  15  29  -14  5  14  A   Kazakhstán  7  1  0  0  6  19  31  -12  3 15  A   Italia  7  0  0  1  6  12  32  -20  1  Descendidos á Division I 16  B   Reino Unido  7  0  0  1  6  10  33  -23  1 17  A   ROC  0  0  0  0  0  0  0  0  0 Expulsados, non pudieron participar na competición 18  B   Belarús  0  0  0  0  0  0  0  0  0 

 Estatísticas 
 Xogadores 
 Máximos anotadores 
A lista amosa os dez patinadores por puntos conseguidos goles marcados.

 Xogador PX G A Pts +/− PIM POS Roman Červenka  10  5  12  17  +4  10  F Drake Batherson  10  3  11  14  +8  6  F Dylan Cozens  10  7  6  13  +12  2  F Pierre-Luc Dubois  10  7  6  13  +11  12  F Denis Malgin  8  5  7  12  +5  4  F David Krejčí  10  3  9  12  +6  4  F Mikko Lehtonen  10  2  10  12  +7  2  D Mikael Granlund  9  5  6  11  +2  2  F David Pastrňák  7  7  3  10  +3  2  F Sakari Manninen  10  6  4  10  +2  2  F
PX = Partidos xogados; G = Goles; A = Asistencias; Pts = Puntos; +/− = Plus/Minus; PIM = Minutos de penalización; POS = Posición

 Porteiros 
Só os cinco mellores porteiros, baseado na porcentaxe de paradas, tendo xogado canto menos o 40% dos minutos do seu equipo.

 Xogador TNX GA GAA SA Sv% SO Artūrs Šilovs  196:21  4  1.22  84  95.24  0 Juho Olkinuora  486:42  9  1.11  174  94.83  4 Magnus Hellberg  245:00  6  1.47  88  93.18  1 Henri-Corentin Buysse  237:58  7  1.76  102  93.14  0 Chris Driedger  341:48  10  1.76  117  91.45  0
TNO = tempo no xeo (minuts:segundos); DC = disparos en contra; GC = goles en contra; PGC = porcentaxe de goles en contra; P% = porcentaxe de paradas; SO = shutouts

 Equipos 
Efectividade
A selección alemá foi o equipo máis eficaz de cara ao gol cun 14,14% de acerto, convertendo ten gol 27 dos 191 disparos á portería nos oito partidos que o cadro xermano disputou no campionato. Francia pola súa banda foi o equipo menos acertado con tan só un 7,24% de efectividade, superando aos porteiros rivais en 11 das 152 ocasións nas que os franceses dispararon á portería contraria.

 Equipo GP GF SSG SOG SG% Alemaña  8  27  164  191  14,14% Canadá  10  47  290  337  13,95% Finlandia  10  37  253  290  12,76% Suecia  8  30  207  237  12,66% República Checa  10  32  231  263  12,17% Suíza  8  34  247  281  12,10% Kazakhstán  7  19  141  160  11,88% Eslovaquia  8  25  209  234  10,68% Italia  7  12  101  113  10,62% Austria  7  16  146  162  9,88% Estados Unidos  10  28  268  296  9,46% Dinamarca  7  18  180  198  9,09% Letonia  7  14  151  165  8,48% Noruega  7  15  165  180  8,33% Reino Unido  7  10  122  132  7,58% Francia  7  11  141  152  7,24%

Power Play

 Equipo GP ADV PPGF PP% TPP M:S República Checa  10  27  10  37,04%  45:38  04:33 Finlandia  10  33  12  36,36%  56:32  04:42 Canadá  10  31  11  35,48%  49:15  04:28 Suíza  8  24  8  33,33%  36:30  04:33 Alemaña  8  25  8  32,00%  38:32  04:49 Suecia  8  27  8  29,63%  46:06  05:45 Austria  7  20  5  25,00%  32:44  06:32 Kazakhstán  7  20  5  25,00%  38:00  07:36 Letonia  7  24  6  25,00%  43:39  07:16 Dinamarca  7  33  8  24,24%  58:27  07:30 Eslovaquia  8  29  7  24,14%  52:36  07:30 Italia  7  21  5  23,81%  34:58  06:59 Estados Unidos  10  31  7  22,58%  52:23  07:29 Noruega  7  20  4  20,00%  34:03  08:30 Francia  7  16  2  12,50%  26:24  13:12 Reino Unido  7  18  2  11,11%  32:38  16:19

PIM
 Equipo PX 2 5 10 GM MP PIM PAVG Noruega  7  30  2  0  1  1  115  16:25 Canadá  10  44  0  0  0  1  113  11:18 Estados Unidos  10  36  1  0  0  1  102  10:12 Suíza  8  29  2  0  1  0  88  11:00 Austria  7  25  0  0  0  1  75  10:42 República Checa  10  36  0  0  0  0  72  7:12 Finlandia  10  21  2  0  1  0  72  7:12 Italia  7  22  1  0  1  0  69  9:51 Dinamarca  7  24  0  1  0  0  58  8:17 Reino Unido  7  29  0  0  0  0  58  8:17 Francia  7  28  0  0  0  0  56  8:00 Kazakhstán  7  24  1  0  0  0  53  7:34 Eslovaquia  8  26  0  0  0  0  52  6:30 Suecia  8  26  0  0  0  0  52  6:30 Letonia  7  24  0  0  0  0  48  6:51 Alemaña  8  19  0  0  0  0  38  4:45

 Premios 
 Premios individuais 
O 29 de maio anunciáronse os xogadores recoñecidos como mellor porteiro, defensa e atacante. O porteiro finlandés Jussi Olkinuora recibiu o galardón ao mellor porteiro e foi o xogador máis valioso do torneo, ademais de ser elixido como o porteiro do equipo das estrelas do torneo.

 Finlandia Finlandia República Checa Jussi "Juho" Olkinuora Mikko Lehtonen Roman Červenka Mellor porteiro Mellor defensor Mellor atacante 180px 180px 180px

 Media All-Star Team 
Os medios de comunicación seleccionaron os seis mellores xogadores do torneo para o equipo das estrelas, que estivo integrado por tres xogadores finlandeses, un canadense, un checo e un estadounidense.

 Posición Xogador Porteiro  Jussi "Juho" Olkinuora Defensor  Mikko Lehtonen Defensor  Seth Jones Atacante  Roman Červenka Atacante  Pierre-Luc Dubois Atacante  Sakari Manninen

 Asistencia 
miniatura|Seareiros finlandeses accedendo ao Nokia Arena. 
As estimacións iniciais sinalaron que se esperaba a asistencia de medio millón de persoas ao evento. Con todo, o torneo rexistrou malos datos de asistencia, que algúns sinalaron como consecuencia da expulsión de Rusia do campionato, xa que na edición de 2013, celebrada nas cidades de Estocolmo e Helsinqui, a presenza de persoas procedentes de Rusia fora numerosa; ademais a substitución do equipo ruso por equipos de menor nivel que non podían prover dunha base ampla de público.

Logo da finalización do torneo a IIHF fixo públicos os datos totais de asistencia, así como os datos de asistencia en cada unha das sedes. En total vendéronse 379 720 e asistiron 347 628 persoas. Atendendo ás sedes por separado, vendéronse un total de 99 796 entradas para os partidos disputados en Helsinqui, aos que asistiron 96 505 persoas, mentres que en Tampere vendéronse 279 924 entradas para unha asistencia total de 251 123.

O partido que rexistrou a peor entrada do campionato foi o que enfrontou ás seleccións de Francia e Italia en Helsinqui o 18 de maio, e ao que asistiron tan só 1 543 persoas. Por outra banda, o partido entre Finlandia e Suecia disputado o 18 de maio foi o que máis persoas reuniu no Nokia Arena de Tampere, así como no torneo, cun total de 11 695 persoas.
miniatura|Fans de Noruega no Nokia Arena.
miniatura|Fans de Austria no Nokia Arena.
Por equipos, Finlandia foi o equipo que rexistrou os mellores rexistros de entrada, cun total de 114 777 nos dez partidos que disputou no Nokia Arena de Tampere cunha media de 11 477 persoas por partido, mentres que Kazakhstán tivo os peores rexistros de entrada cun total de 18 168 persoas cunha media 2 595 por partido nos sete partidos que disputou no Helsingin jäähalli.

 Equipo PX Total Media Finlandia  10  114 777  11 477 Letonia  7  52 578  7 511 Estados Unidos  10  71 755  7 175 Suecia  8  53 936  6 742 República Checa  10  67 382  6 738 Noruega  7  45 868  6 552 Austria  7  44 032  6 290 Canadá  10  54 796  5 479 Reino Unido  7  38 138  5 448 Eslovaquia  8  35 142  4 392 Suíza  8  28 910  3 613 Alemaña  8  28 828  3 603 Dinamarca  7  20 903  2 986 Francia  7  19 604  2 800 Italia  7  19 093  2 727 Kazakhstán  7  18 168  2 595

 Medios de comunicación 
miniatura|Espazo para comentaristas no Nokia Arena.
O Campionato do mundo de hóckey sobre xeo de 2022 transmitiuse en vivo a máis de 100 países e territorios de todo o mundo. Debido a que ningunha canle de televisión de España ou Portugal seguiu o evento, en Galiza só se puideron seguir os encontros vía streaming a través da canle de YouTube da IIHF.

En Finlandia todos os partidos do campionato foron retransmitidos en directo pola canle de televisión de pago C More, mentres que todos os partidos da selección finlandesa, así como as semifinais e os partidos polas medallas, foron retransmitidos en directo por MTV3. 

Na seguinte táboa amósanse os países nos que foi retransmitido e as canles de televisión que o emitiron:

 Impacto 
miniatura|A denominada "kisakatu" decorada coas cores do campionato.
Antes do inicio da competición estimáronse os ingresos derivados da mesma para a cidade de Tampere entre os 30 e os 40 millóns de euros, se ben non se sinalou a cantidade que a cidade investira no evento, que correspondeu principalmente á construción da denominada "kisakatu" (en galego "rúa do campionato"), as Fan Zones, reorganización do tráfico e sinalización, así como á compra de 7 500 entradas para entregar a asociacións, organizacións e persoas involucradas en actividades de voluntariado.

O campionato fixo tamén da capital de Pirkanmaa unha cidade máis coñecida, cun público televisivo potencial de 1 600 millóns de persoas en todo o mundo segundo as estimacións previas Tres días antes do inicio do evento, o xornal Aamulehti sinalaba que xa se venderan en torno a 350 000 entradas e que os hoteis de Tampere e os seus municipios circundantes.

 Controversias 
 Expulsión de Belarús e Rusia 

O 24 de febreiro de 2022 o exército de Rusia entrou en territorio ucraíno a través da súa propia fronteira e dende Belarús, unha acción que foi condenada por numerosos países e polas Nacións Unidas. Do mesmo xeito, a Federación Internacional de Hóckey sobre Xeo (IIHF) emitiu un comunicado o día seguinte á invasión no que condenaba o emprego da forza militar e chamou á vía diplomática para a resolución do conflito, sinalando así mesmo que "os nosos pensamentos están coa xente de Ucraína e a familia do hóckey sobre xeo ucraína". No comunicado a IIHF sinalou que estudarían as implicacións que o conflito podería ter nos eventos que organizara e anunciou a convocatoria dunha reunión do seu consello para o a tarde do luns 28 de febreiro.

O 27 de febreiro de 2022 as federacións de hóckey sobre xeo de oito países membros — Estonia, Letonia, Lituania, Polonia, Noruega, o Reino Unido, Suíza e Alemaña — enviaron unha petición á IIHF para que prohibira aos equipos, atletas e delegacións rusas e belarusas a súa participación en todos os niveis do hóckey sobre xeo internacional, así como a deter a súa colaboración coa Kontinental Hockey League (KHL) rusa. O día seguinte a Federación Finlandesa de Hóckey sobre Xeo (Suomen Jääkiekkoliitto) emitiu un comunicado de prensa no que afirmaba que non aceptaría a participación de Rusia e Belarús no Campionato do Mundo dese ano, que se realizaría en Finlandia, e esixiu a exclusión de ambos países do hóckey sobre xeo internacional, sinalando que Finlandia non xogaría encontros contra as súas seleccións nacionais. Máis tarde ese mesmo día, a Federación Checa de Hóckey sobre Xeo (Český svaz ledního hokeje) anunciou que tamén boicotearía todos os partidos internacionais contra Rusia e Belarús. As federacións de hóckey sobre xeo de Finlandia, a República Checa e Suecia anunciaron tamén que Rusia non podería participar no resto de torneos da tempada no Euro Hockey Tour. Segundo o presidente da Federación Finlandesa, Harri Nummela, o obxectivo sería substituír a Rusia polo equipo europeo mellor clasificado para a tempada 2022-23.
miniatura|Luc Tardif, presidente da IIHF.
Na noite do 28 de febreiro a IIHF decidiu excluír de xeito indefinido aos clubs e equipos nacionais belarusos e rusos participar nas súas competicións, o que significaba que ambos países non poderían disputar o Campionato do Mundo. Ademais, retiraron a Rusia como sede do Campionato do Mundo júnior de hóckey sobre xeo 2023, que se debía ter disputado nas cidades de Novosibirsk e Omsk. Rusia fora elixida como sede do Campionato do mundo de hóckey sobre xeo 2023, que se debía disputar na cidade de San Petersburgo, mais sinalouse que o futuro dese torneo se decidiría nunha data posterior. No comunicado de prensa da IIHF, o seu presidente Luc Tardif sinalou:

O 18 de marzo o consello da IIHF anunciou que Francia e Austria, que descenderan ao grupo A da Primeira División en 2019, substituirían a Rusia (ROC) e Belarús respectivamente no campionato.

 Papel da muller 
miniatura|Cerimonia de entrega de premios logo do partido entre Noruega e Austria, á dereita as mulleres encargadas de soster os premios.
Durante o campionato entregáronse premios aos mellores xogadores de cada partido. Os premios aos xogadores, así como a bandexa das medallas foron sostidas por mulleres a xeito de "expositor de medallas", o que motivou un debate posterior sobre o papel da muller no evento. O debate centrouse na utilización de mulleres como obxectos, permanecendo en segundo plano e sorrindo, e sendo empregadas como "mitaliteline, palkintoteline ja pöytä" ("expositor para medallas, expositor de premios e mesa"). Suxeriuse que, do mesmo xeito que ocorreu nesta edición na cerimonia de izado das bandeiras, foran xogadores júniors os encargados de entregar os premios e as medallas, mais a maior parte dos discursos nesta dirección falaban precisamente de nenos menores que xogasen ao hóckey sobre xeo, invisibilizando as nenas que tamén o fan.

Dende a organización do campionato sinalaron que lles gustaría facer a entrega de premios doutro xeito, incluíndo persoas sen ter en conta o seu sexo, mais que non fora posible, xa que a compañía que ten os dereitos de márketing da Federación Internacional de Hóckey sobre Xeo (IIHF) establece especificamente que ten que ser unha muller quen ocupe este posto.

 Notas 

Referencias

 Véxase tamén 

 Ligazóns externas 
Sitio web oficial  

2022
Categoría:Hóckey sobre xeo en 2022
Categoría:Eventos deportivos en Tampere